7. Redovna Skupština Lokalne akcijske grupe Vuka - Dunav, održana je dana 15. prosinca 2016. godine, u 13.00 sati, u Hrvatskom domu Općine Antunovac te je sačinjen slijedeći

**ZAPISNIK**

Utvrđeno je da su temeljem odredbi Zakona o udrugama u cijelosti ispunjeni uvjeti za sazivanje i održavanje ove Skupštine.

Prije prelaska na Dnevni red 8. Redovne Skupštine utvrđena je nazočnost članova LAG-a Vuka - Dunav to kako slijedi:

1. Gojko Leventić, OPG Leventić Gojko
2. Marina Krajnović, Općina Ernestinovo.
3. Bojana Orsić, PORC Erdut,
4. Maja Magdika, PSVZ Agrovladislavci, Vladislavci
5. Zlatko Matijević, NK „Vitez '92“, Antunovac
6. Ivica Tolić, LU „Petar Smajić“, Enestinovo
7. Josip Ivšan, OPG Ivšan Marija
8. Željko Biočić, Mjesni odbor Brijest,
9. Anamarija Ivšan, KUD „Klasje Slavonije“
10. Klaudija Fehervari, OPG Klaudija Fehervari
11. Iva Tokić, Udruga mladih „Alfa“, Antunovac,
12. Damir Maričić, OPG Maričić, Vuka, p.p. Marijana Sertić
13. Damir Maričić, Općina Vuka, p.p. Marijana Sertić
14. Marjan Tomas, Općina Vladislavci,
15. Zdenko Ivetić, Udruga „Šibica“
16. Davor Hržica, domaća radinost, Antunovac,
17. Jasminka Marjanović- Baglama, Domaća radinost Baglama., Antunovac, p.p. Karlo Baglama
18. Gordan Bender
19. Ljubica Šunić, OPG Šunić, p.p. Šunić
20. Mario Vila, OPG Mario Vila
21. Žaklina Zattherini, OPG Žaklina Zattherini, p.p. Željko Zattherini
22. Zdenko Đerđ, PVZ „Fructus“, Antunovac,
23. Tomislav Duk, OŠ Antunovac
24. Nataša Tramišak, RODA d.o.o.,
25. Ivana Davidović, Mjesni odbor Sarvaš,
26. Ivan Hampovčan, „C.U.S“ Antunovac,
27. Ivan Hampovčan, Općina Antunovac
28. Stipe Modrić, Udruga veterana vojne policije iz Domovinskog rata Osješko-baranjske županije, Čepin, p.p. Ivana Šariri
29. Josip Mihaljević, MO Tenja
30. Ivan Jazbec, EKO Jazo

Nakon uvodne riječi Predsjednice LAG-a Vuka – Dunav, Nataše Tramišak, mag.iur. usvojen je sljedeći

**DNEVNI RED**

1. Otvaranje Skupštine
2. Izbor radnih tijela:

* zapisničara
* ovjerovitelja zapisnika

1. Usvajanje zapisnika s 7. redovne skupštine LAG-a Vuka - Dunav,
2. Odluka o usvajanju drugih izmjena i dopuna financijskog plana za 2016. godinu,
3. Odluka o usvajanju financijskog plana za 2017. godinu,
4. Odluka o usvajanju plana rada za 2017. godinu,
5. Razno.

Ad1.: OTVARANJE SKUPŠTINE

Predsjednica LAG-a Vuka – Dunav uputila je pozdrav svima nazočnima i zahvalila im se na dolasku. Budući da Skupštini nije nazočila natpolovična većina, Predsjednica se pozvala na članak 24. Statuta LAG-a Vuka – Dunav, te odgodila početak zajedanja 30 minuta. Nakon propisanog vremena, Skupština je započela s radom, jer je više od 1/3 ukupnog broja članova bilo prisutno.

Ad2.: IZBOR RADNIH TIJELA

Prije prelaska na ostale točke dnevnog reda, Predsjednica LAG-a predložila je sljedeći izbor radnih tijela:

* za zapisničara – Ivana Šariri,
* za ovjerovitelje zapisnika Marjan Tomas i Ivan Hampovčan.

Prijedlog izbora radnih tijela jednoglasno je usvojen.

Ad3.: USVAJANJE ZAPISNIKA SA 7. REDOVNE SKUPŠTINE LAG-a VUKA - DUNAV

Članovima LAG-a Vuka – Dunav na usvajanje je dan Zapisnik s 7. Izborne Skupštine te je otvorena rasprava. Budući da rasprave nije bilo, Predsjednica LAG-a daje Zapisnik na glasovanje. Zapisnik je jednoglasno usvojen.

Ad4.: ODLUKA O USVAJANJU DRUGIH IZMJENA I DOPUNA FINANCIJSKOG PLANA ZA 2016. GODINU

Predsjednica LAG-a otvara četvrtu točku dnevnoga reda i napominje kako je financijski plan za 2016. godinu bilo nužno promijeniti iz razloga što je LAG-u u 2016. godini odobreno financiranje mjere Javnih radova od strane HZZ-a, te da je u travnju 2016. godine LAG preko iste zaposlio 6 osoba. Povećanje prihoda, ali i rashoda odnose se većinom na uplati sredstava za provedbu mjere, odnosno povećanje rashoda odnosi se na rashode za zaposlenike.

Točka je dana na raspravu, kako komentara nije bilo ista je dana na glasovanje i jednoglasno usvojena.

**Odluka o izmjenama i dopunama financijskog plana LAG-a Vuka – Dunav za 2016. godinu**

Ad5: ODLUKA O USVAJANJU FINANCIJSKOG PLANA ZA 2017. GODINU

Predsjednica LAG-a otvara i ovu točku dnevnog reda te naglašava da se financijski plan za 2017. godinu bazira na planu iz 2015. godine. Rashodi su planirani na bazi 2 zaposlene osobe, te na trošak za vanjske suradnike. Također, naglašava da je moguća promjena plana ukoliko se bude provodio program javnog rada.

Točka je dana na glasanje te je jednoglasno usvojena.

**Odluka o usvajanju financijskog plana za 2017. godinu**

Ad6.: ODLUKA O USVAJANJU PLANA RADA ZA 2017. GODINU

Predsjednica otvara predzadnju točku dnevnog reda. Plan rada za 2017. godinu predstavlja prisutnim članovima uz pomoć prezentacije. Najveći dio rada LAG-a u 2017. godini se bazira na provedbi LRS-a LAG-a Vuka – Dunav.

**Odluka o usvajanju plana rada za 2017. godinu**

Ad7.:RAZNO.

Budući da pitanja i prijedloga nije bilo, Predsjednica LAG-a još se jednom zahvalila svima prisutnima na odazivu, pozvala ih na daljnju suradnju te zaključila Skupštinu u 13.30 sati.

URBROJ: SK/16-16

U Antunovcu, 15. prosinca 2016. godine

Zapisničar: Ovjerovitelji zapisnika:

Ivana Šariri Marjan Tomas

Ivan Hampovčan